**Iepirkumu paziņojumu TOP dati**

*Infografikas apraksts*

*\_\_\_\_\_\_\_\_\_\_\_*

Infografika par Publisko iepirkumu likuma, Sabiedrisko pakalpojumu sniedzēju iepirkumu likuma, Aizsardzības un drošības jomas iepirkumu likuma un Publiskās un privātās partnerības likuma kārtībā apkopotiem datiem par TOP pasūtītājiem pēc izsludināto iepirkumu skaita, par TOP iepirkuma priekšmetiem pēc rezultātu paziņojumu daļu skaita un līgumsummām *euro* bez pievienotās vērtības nodokļa (turpmāk – PVN), par komersantiem pēc rezultātu paziņojumu daļu skaita un par lielākajiem iepirkumiem pēc līgumsummām *euro* bez PVN. Dati apkopoti gada griezumā. Vizuāli attēloti pieci informatīvi materiāli.

Pirmajā ilustrācijā ir attēlots pasūtītāju TOP pēc izsludināto iepirkumu skaita. Dati apskatāmi horizontālā stabiņveida diagrammā, kura tiek sadalīta pēc iepirkuma veida ar trīs krāsu efektiem: būvdarbi, preces un pakalpojumi. Attēlā no kreisās puses tiek nosaukti skaita ziņā lielākie iepirkumu veicēji. Katram pasūtītājam tiek norādīts izsludināto iepirkumu skaits katrā no iepirkuma veidiem. Zem attēla ir paskaidrojošas norādes pogas katram iepirkuma veidam, kuras var izslēgt, uz tām noklikšķinot, tādējādi interaktīvi mainot stabiņveida diagrammas sadalījumu.

Otrajā ilustrācijā ir attēlots iepirkumu priekšmetu (pēc piemērotajiem iepirkumu vārdnīcas CPV kodiem) TOP pēc rezultātu paziņojumu daļu skaita. Dati apskatāmi lauzītā apļveida diagrammā, norādot katra iepirkuma priekšmeta daļu skaitu. Attēla labajā pusē norādīti šo iepirkumu priekšmetu nosaukumi ar piemēroto CPV kodu, kurus var izslēgt, uz tiem noklikšķinot, tādējādi interaktīvi mainot apļveida diagrammas sadalījumu.

Trešajā ilustrācijā ir attēlots iepirkumu priekšmetu (pēc piemērotajiem iepirkumu vārdnīcas CPV kodiem) TOP pēc rezultātu paziņojumos norādītajām līgumsummām *euro bez* PVN. Dati apskatāmi horizontālā stabiņveida diagrammā. Attēla kreisajā pusē tiek atspoguļoti iepirkuma priekšmeti ar piemērotajiem CPV kodiem, labajā pusē ir norādīta kopējā iepirkuma priekšmeta līgumsumma *euro* bez PVN.

Ceturtajā ilustrācijā ir piecas horizontālas stabiņveida diagrammas, kurās attēlots komersantu TOP katram no iepirkuma priekšmetiem (CPV kodiem, kuri apskatīti iepirkumu priekšmetu TOP pēc daļu skaita). Diagrammas kreisajā pusē norādīti iepirkuma priekšmetu nosaukumi ar piemērotajiem CPV kodiem, labajā pusē – attiecīgie TOP komersanti. Stabiņa diagrammā norādīts rezultātu paziņojumu daļu skaits.

Piektajā ilustrācijā ir attēloti TOP lielākie iepirkumi pēc rezultātu paziņojumos publicētās līgumsummas *euro* bez PVN. Tabulas veida attēlā tiek norādīts iestādes nosaukums, iepirkuma nosaukums un līgumsumma *euro* bez PVN.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2021. gads

Vizualizāciju sagatavoja: Iepirkumu uzraudzības birojs